LEHDISTÖTIEDOTE

 29-03-2022

# engconin uusi tärylevy lisää tehokkuutta ja vähentää henkilövahinkojen riskiä

**engcon lanseeraa nyt uudistetun tärylevyn 12–26 tonnin kaivukoneisiin. Se on jälleen yksi uusi askel engconin pyrkimyksessä muuntaa kaivukone työlaitealustaksi. Tärylevy PC6000 on sovitettu käytettäväksi rototiltin alapuolella, mikä lisää kaivukoneen tehokkuutta ja vähentää henkilövahinkojen riskiä.**

Maan tiivistämiseen käytetään yhä useammin kaivukoneeseen kytkettyä tärylevyä. Näin voidaan vähentää työmaalla tarvittavien koneiden/työlaitteiden määrää ja parantaa turvallisuutta, sillä kenenkään ei tarvitse oleskella kaivannossa, jolla on riskinä sortua tärinän vaikutuksesta. Maan tiivistämiseen ei myöskään tällöin tarvitse käyttää käsikäyttöisiä maantiivistäjiä, joita pitäisi nostaa ketjuilla tai nostovöillä. Tämä lisää huomattavasti turvallisuutta työmailla – tavoite, joka on engconin sydäntä lähellä. Lisäksi käyttömahdollisuudet laajenevat, sillä tärylevyä voi pyörittää ja kallistaa niin, että se seuraa alustaa.

– Lisäämme kaivukoneiden joustavuutta nyt entisestään, sillä kuljettaja voi kallistaa ja pyörittää tärylevyä. Näin maan voi tiivistää esimerkiksi luiskien ja kaivojen ympärillä tarvitsematta jatkuvasti siirrellä konetta. Kaivukone pystyy nyt myös suorittamaan entistä useampia erityyppisiä töitä, kertoo Johan Johansson, uuden tärylevyn suunnittelija ja projektipäällikkö.

Aikaa ja rahaa säästyy ja turvallisuus lisääntyy

Aivan kuten engconin muissakin hydraulisissa työlaitteissa, myös uudessa PC6000-tärylevyssä on vakiovarusteena automaattinen EC-Oil-pikakiinnikejärjestelmä. Tämä on jälleen yksi uusi askel engconin tavoitteessa kehittää automaattisella pikakiinnikejärjestelmällä varustettuja työlaitteita.

– EC-Oilin avulla hydrauliikka kytketään automaattisesti, minkä ansiosta kuljettaja säästää aikaa ja rahaa sekä lisää turvallisuuttaan, sillä hänen ei enää tarvitse poistua ohjaamosta kytkemään käsin hankalia ja likaisia liittimiä. Sateisella, kylmällä tai lumisella säällä tämä parantaa olennaisesti myös mukavuutta, Johan Johansson jatkaa.

**Kaivukoneissa käytettävän engcon PC6000 -tärylevyn etuja:**

* Automaattinen EC-Oil-pikakiinnikejärjestelmä on vakiovarusteena, minkä ansiosta kuljettaja voi kytkeä tärylevyn ja sen hydrauliikan ohjaamosta poistumatta.
* Pieni virtaus riittää, joten PC6000-tärylevyä voi käyttää rototiltin lisähydrauliikan kautta
* Käyttämällä tärylevyä yhdessä rototiltin kanssa päästään laajemmin käsiksi eri kohteisiin ja voidaan suorittaa helpommin useampia erilaisia töitä.
* Kaivannoissa työskentely vähenee, mikä vähentää henkilövahinkojen mahdollisuutta, jos tärinä aiheuttaa kaivannon seinämän sortumisen
* Käsikäyttöisten maantiivistimien riskialttiit nostot jäävät pois, joiden yhteydessä tärylevy voisi pudota tai osua henkilöstöön tai esineisiin
* Vähemmän letkuja, jotka voivat mennä rikki tai kulua, sillä vuotoöljyputkea ei tarvita
* Ruuvikiinnitteinen sovituslevy mahdollistaa kiinnikejärjestelmän helpon vaihdon.

**PC6000:n tekniset tiedot:**

Leveys [mm]: 720

Korkeus ilman kiinnikettä [mm]: 508

Pituus [mm]: 1 065

Paino ilman kiinnikettä [kg]: 560

Suositeltu hydraulivirtaus vähintään [l/min]: 55

Tiivistämispinta [m²]: 0,44

Tiivistysvoima [kN]: 60

Maks. hydraulipaine [bar]: 220

Paluulinjan maks. suositeltu paine [bar]: 20

Sarjatuotanto on suunniteltu syksylle 2022.

**Jos haluat lisätietoja, ota yhteyttä:**
Sten Strömgren, engcon Group | sten.stromgren@engcon.se | +46 [0]70 529 96 32

**engcon** on johtava maailmanlaajuinen rototilttien ja niihin soveltuvien työlaitteiden valmistaja. Ne tekevät kaivukoneista entistä tehokkaampia, monikäyttöisempiä, kannattavampia ja turvallisempia. Osaamisensa, sitoutumisensa ja korkean palvelutasonsa avulla engconin yli 400 työntekijää auttavat asiakkaitaan menestymään. engcon on perustettu vuonna 1990, ja sen pääkonttori sijaitsee Strömsundissa Ruotsissa. engcon toimii markkinoilla eri puolilla maailmaa 13 paikallisen myyntiyhtiön ja vakiintuneen jälleenmyyjien verkoston kautta. Yrityksen nettoliikevaihto oli vuonna 2021 noin 1,5 miljardia Ruotsin kruunua.

[www.engcon.com](https://engcon.com/fi_fi.html)